جمهورباشقانی رجب طیب اردوغان، تورک اقتصادینین ایچین‌ده اولدوغو وضعیتین "بحران دئییل اویون اولدوغونو بیلدیره‌رک، ارزده‌کی دالغالانمایا قارشی یئنی آددیملار آتیلاجاغینی سؤیله‌دی.
اردوغان آنکارادا دوزنلنن تورکیه اصناف و صنعتکارلاری کنفدراسیونو (تئسک) ۲۰.جی اولاغان باش قورولوندا دانیشدی.
اردوغان چیخیشین‌دا تورکیه‌نین سون ایللرده کوچه حادثه‌لری، چئوریلیش گیریشیمی، ترور هؤرگوتلرینین اوزرینه سالینماسی و اقتصادی موزدورلوق قدر هر جور سالدیرییا معروض قالدیغینی دئدی.
اردوغان،
"یاشادیغیمیز بو قدر حادثه‌یه باخمایاراق سیاسی ثابیتلیگیمیز، اقتصادی گوجوموز و سوسیال بوتؤولویوموز ضرر گؤرمه‌دی" دئدی.
اردوغان، والیوتا ارزده‌کی دالغالانما باش‌دا اولماقلا اقتصادا منفی اولاراق تأثیر ائد‌ن بوتون حادثه‌لری آزاد بازار چرچیوه‌سینین دیشینا چیخمادان حل ائتمه‌نین موباریزه‌سینی وئردیکلرینی بیلدیردی.
تورک اقتصادینین بحران‌دا اولمادیغینی، اویون آلتین‌دا اولدوغونو وورغولایان اردوغان،
"ارزده‌کی دالغالانمانی اؤنله‌مه‌یه یؤنه‌لیک بیر چوخ تدبیری حیاتا گئچیردیک، گئچیریریک. بو یؤنده یئنی آددیملاریمیز اولاجاق" شکلین‌ده دانیشدی.
یوکسک بهره‌نین، تورمون یوکسلمه‌سینه یول آچان بیر عامل اولدوغونو دا قید ائد‌ن اردوغان،
"بهره دئییله‌ن بو سؤمورو واسطه‌سینی قوللانمایا آراچی اولاماریق، وسیله اولماریق" دئدی.
